होली-डे एक्सप्रेस ट्रेन का अस्थायी ठहराव आज से रेनवाल में भी
किशनगढ़-रेनवाल| दिल्लीसे अजमेर के बीच चलने वाली होली-डे एक्सप्रेस ट्रेन का दो सप्ताह के लिए रेनवाल में ठहराव शुरू किया गया है। ट्रेन का पहला ठहराव सोमवार को होगा।
खाटूश्यामजी का मेला होली त्योहार को लेकर रेलवे ने होली डे एक्सप्रेस का ठहराव फिलहाल 18 मार्च तक ही किया गया है। ट्रेन सप्ताह में सोमवार, बुधवार शनिवार को चलेगी। होली डे एक्सप्रेस ट्रेन अजमेर से सुबह 5.45 बजे रवाना होकर फुलेरा 6:53, रेनवाल 7:23 पर तथा सुबह 11:30 दिल्ली के सराय रोहिल्ला स्टेशन पहुंचेगी। यही ट्रेन दिल्ली से दोपहर 3.50 बजे रवाना होकर रात 8.15 पर रेनवाल पहुंचेगी तथा फुलेरा 8:40 अजमेर रात 11 बजे पहुंचेगी। लोगों ने इसे स्थाई रूप से रेनवाल में ठहराव की मांग की है। क्योंकि उक्त ट्रेन वर्ष भर चलती है, लेकिन कुछ समय के लिए ही इसका रेनवाल रेलवे स्टेशन पर ठहराव किया जाता है।
hin_Deva hin_Deva hin_Deva